****

**Školský vzdelávací program**

**2024/2025**

**„Olyan lesz a jövő, mint amilyen a ma iskolája.“**

 **( Szent Györgyi Albert)**

Vzdelávací program

Stupeň vzdelania ISCED 1 + ISCED 2

Dĺžka štúdia štyri roky + päť rokov

Vyučovací jazyk: **maďarský**

Študijná forma: **denná**

Druh školy: **štátna**

Predkladateľ: **Mgr. Arpád Nagy**

Názov školy: **Základná škola Gyulu Szabóa s vyučovacím jazykom maďarským - Szabó Gyula Alapiskola**

Adresa: **Dunajská Streda, Školská 936/1**

IČO: **36081019**

Riaditeľ školy: **Mgr. Arpád Nagy**

Telefón: **031 552 24 31**

Zriaďovateľ

Názov: **Mesto Dunajská Streda**

Adresa: **92901 Dunajská Streda, Hlavná 50/16**

Telefón: **031/5903941**

**POSLANIE ŠKOLY**

Základná škola Gyulu Szabóa s vyučovacím jazykom maďarským v Dunajskej Strede poskytuje vzdelávanie v rámci dvoch stupňov podľa klasifikácie ISCED, pričom primerané vzdelanie zahŕňa primárne vzdelávanie (ISCED 1) a nižšie stredné vzdelávanie (ISCED 2), ktoré sú zaradené do Slovenského a Európskeho kvalifikačného rámca na úrovniach 1 a 2.

 V podporujúcom, bezpečnom a priateľskom prostredí podporujeme a utvárame priestor všestranný rozvoj osobnosti, tvorivosti a kreativity, snažíme sa rozvíjať kritické a logické myslenie žiakov, pričom veľký dôraz kladieme i na rozvoj sociálnych a občianskych kompetencií. Za veľmi dôležité považujeme viesť žiakov k zdravému životnému štýlu a k zmysluplnému využívaniu voľného času, o čom svedčí i množstvo ponúkaných voľnočasových aktivít pre žiakov školy.

Naša škola sa snaží svoje poslanie napĺňať na pozadí hodnôt, ktoré sú jej základným pilierom:

* **Sloboda** - v našej škole znamená podporu samostatnosti žiakov a ich schopnosti rozhodovať sa. Žiaci majú možnosť vyjadriť svoje názory, tvorivo riešiť problémy a objavovať vlastné záujmy, pričom sú vedení k zodpovednosti za svoje rozhodnutia a správanie.
* **Dôvera** je základom vzťahov medzi žiakmi, učiteľmi a rodičmi. Vytvárame prostredie, kde si navzájom dôverujeme, rešpektujeme sa a veríme v schopnosti každého žiaka. Učitelia dôverujú žiakom, že dokážu prekonávať výzvy, a žiaci môžu dôverovať, že ich učitelia vždy podporia. Rovnako aj rodičia dôverujú učiteľom, že poskytujú kvalitné vzdelávanie a podporu, ktorá pomáha ich deťom rozvíjať sa v rôznych oblastiach.
* **Spolupráca -** podporujeme tímovú prácu a vzájomnú pomoc. Žiaci sa učia pracovať spoločne, zdieľať nápady a podporovať sa pri dosahovaní spoločných cieľov. Spolupráca medzi učiteľmi, rodičmi a žiakmi je kľúčová pre vytváranie harmonického školského prostredia.
* **Úcta k druhým -** každý žiak, učiteľ a zamestnanec školy si zaslúži rešpekt a úctu. Učíme žiakov prijímať rozdiely, byť tolerantní a ohľaduplní k potrebám druhých. Dôraz kladieme na rešpektovanie práv a dôstojnosti všetkých členov školy.
* **Inklúzia** - znamená, že každé dieťa, bez ohľadu na svoje schopnosti, pôvod alebo znevýhodnenie, má svoje miesto v našej škole. Vytvárame podmienky, aby sa všetci cítili prijatí, podporovaní a mohli naplno rozvíjať svoj potenciál. Inkluzívne prostredie zabezpečuje rovnosť príležitostí pre všetkých.

**VÍZIA ŠKOLY**

**Víziou našej školy je byť otvoreným spoločenstvom, v ktorom budeme vychovávať samostatne mysliacich, zodpovedných mladých ľudí, ktorí si vážia a tolerujú ostatných.**

**STRATEGICKÉ CIELE**

1. **Prispôsobiť obsah a formy vzdelávania potrebám 21. storočia**
Cieľom je modernizovať vzdelávacie metódy a prístupy, ktoré podporujú kritické a logické myslenie, tvorivosť a flexibilitu žiakov v súlade s aktuálnymi potrebami spoločnosti a technológie.
2. **Presun ťažiska z odovzdávania vedomostí na rozvoj komplexných spôsobilostí žiakov a podpora ich potenciálu**
Naša škola sa sústredí na rozvoj schopností a zručností žiakov, ktoré sú nevyhnutné pre ich samostatnosť a zodpovednosť v každodennom živote a budúcnosti. Každý žiak je vedený k tomu, aby naplnil svoj plný potenciál.
3. **Budovanie a posilňovanie inkluzívnej kultúry školy**
Snažíme sa vytvoriť prostredie, kde je každý žiak, bez ohľadu na jeho schopnosti či zázemie, rešpektovaný, podporovaný a motivovaný k osobnému rozvoju. Inklúzia je základným pilierom našej školy.
4. **Udržať konkurencieschopnosť školy**
Zabezpečujeme vysokú kvalitu vzdelávania a rozvíjame moderné prístupy, ktoré zabezpečia, že naša škola bude aj naďalej atraktívnym miestom pre žiakov a rodičov, čím si zachová svoju konkurencieschopnosť v regióne.
5. **Vychovávať žiakov k zdravému životnému štýlu**
Vedieme žiakov k zodpovednosti za svoje zdravie a motivujeme ich k fyzickým aktivitám, správnej výžive a duševnej pohode. Zdravý životný štýl je neoddeliteľnou súčasťou nášho výchovno-vzdelávacieho procesu.
6. **Zlepšovať výchovno-vzdelávacie výsledky**
Naším cieľom je neustále zvyšovať výchovno-vzdelávacie výsledky žiakov, podporovať ich individuálny pokrok a zaistiť, aby každý žiak dosiahol svoje osobné úspechy.
7. **Eliminovať negatívne vplyvy prostredia**
Tvoríme prostredie, ktoré minimalizuje vonkajšie negatívne vplyvy a podporuje bezpečné, priaznivé a harmonické podmienky na vzdelávanie a osobný rozvoj žiakov.
8. **Sprístupňovať žiakom poznatky o významných osobnostiach, tradíciách, zvykoch a historických, kultúrnych a spoločenských udalostiach z nášho mesta a regiónu**
Naša škola sa snaží žiakom priblížiť históriu a kultúru ich komunity, aby lepšie pochopili svoju identitu a významné historické a kultúrne dedičstvo regiónu.
9. **Posilniť národné povedomie a zdravý patriotizmus vo vzťahu k blízkemu regiónu**
Žiakov motivujeme, aby si vážili svoje korene, tradície a kultúru svojho regiónu, čím podporujeme rozvoj zdravého patriotizmu a zodpovednosti za budúcnosť našej komunity.
10. **Zlepšiť vzťah žiakov k hmotnej vybavenosti školy**
Cieľom je podporovať úctu žiakov k školskému majetku a vytvárať podmienky na jeho správne využívanie, čím sa zlepší celkové prostredie školy.
11. **Riadiť sa heslom: Aby každý žiak zažil úspech**
Veríme, že každé dieťa má právo zažiť úspech a byť podporované na ceste k dosiahnutiu svojich cieľov. Každý žiak by mal mať príležitosť na osobný rozvoj a úspech, ktorý ho bude motivovať k ďalšiemu rastu.

**ŠPECIFICKÉ CIELE**

**1. Pedagogická oblasť (výchovno-vzdelávací proces)**

* **Implementovať inovatívne vyučovacie metódy** (projektové vyučovanie, zážitkové učenie, interaktívne vyučovanie) do 60 % vyučovacích hodín do júna 2026.
* **Zlepšiť úroveň čitateľskej a digitálnej gramotnosti žiakov** prostredníctvom integrácie moderných technológií a čítania v digitálnych formátoch, s cieľom realizovať minimálne 10 projektov podporujúcich čitateľskú a digitálnu gramotnosť do júna 2026.
* **Zabezpečiť individuálny prístup k rozvoju talentov žiakov**: Do júna 2026 zapojiť minimálne 40 žiakov do predmetových súťaží a olympiád.
* **Zvýšiť účasť žiakov na mimoškolských aktivitách** o 25 % do júna 2026 (zamerané na šport, environmentálnu výchovu, kultúru a kreativitu).
* **Organizovať minimálne 4 tematické dni** (napr. Deň národných hodnôt, Deň zdravia, Deň ochrany životného prostredia) počas školského roka 2024/2025 do júna 2026.
* **Zlepšiť jazykové kompetencie žiakov v cudzích jazykoch** prostredníctvom externej certifikácie jazykových zručností – do júna 2026 zabezpečiť, aby aspoň 70 % žiakov 9. ročníka získalo jazykový certifikát.
* **Zvýšiť kvalitu vyučovania slovenského jazyka a literatúry** pomocou didaktických metód, ktoré podporujú komunikatívnu kompetenciu žiakov, s cieľom zlepšiť výsledky žiakov v regionálnych a národných testoch o 20 % do júna 2026.

**2. Oblasť rozvoja ľudských zdrojov**

* **Podporiť profesijný rast pedagógov** cez pravidelnú účasť na odborných školeniach a vzdelávacích podujatiach. Cieľ: Do júna 2026 zúčastní sa každoročne aspoň 85 % pedagogického zboru na odborných školeniach.
* **Zvýšiť úroveň interného mentoringu medzi pedagógmi**: Do júna 2026 implementovať systém pravidelných mentoringových stretnutí medzi skúsenejšími a novými pedagógmi školy.
* **Vytvoriť podmienky pre kariérny rast pedagogických pracovníkov**: Zabezpečiť podporu pre najmenej 60 % pedagogických zamestnancov v rámci špecializovaných kurzov a kvalifikačných programov do júna 2026.
* **Získať a zapojiť aktivačných pracovníkov** do asistentských činností na škole, pričom cieľom je zapojiť minimálne 4 aktivačných pracovníkov do rôznych školských projektov do júna 2026.

**3. Materiálno-technická oblasť**

* **Modernizovať technické vybavenie tried a odborných miestností**: Do júna 2026 vybaviť 100 % tried interaktívnymi dotykovými monitormi a ďalšími modernými didaktickými pomôckami.
* **Zabezpečiť nový nábytok a vybavenie pre školský klub detí (ŠKD)**: Do júna 2026 renovovať a doplniť vybavenie ŠKD v súlade s potrebami žiakov.
* **Zabezpečiť kvalitné prostredie na vyučovanie**: Vymeniť podlahové krytiny v minimálne 4 triedach do júna 2026 a pokračovať v postupnej modernizácii.
* **Podporiť ekologické iniciatívy**: Na škole vytvoriť a podporovať minimálne 3 projekty zamerané na environmentálnu výchovu a znižovanie energetickej náročnosti školy do júna 2026.

**4. Oblasť spolupráce s rodičmi a partnermi školy**

* **Zorganizovať minimálne 3 Dni otvorených dverí a 1 rodičovský bál ročne** na podporu komunikácie medzi školou a rodičmi, s cieľom zvýšiť účasť rodičov na školských aktivitách o 35 % do júna 2026.
* **Podporiť vzájomnú spoluprácu so spádovými materskými školami** a miestnymi komunitami s cieľom zvýšiť počet žiakov prijatých do školy o 20 % do júna 2026.
* **Zabezpečiť pravidelné konzultácie s rodičmi** o pokrokoch a potrebách žiakov minimálne raz za školský polrok, pričom cieľom je dosiahnuť 100 % aktívnu účasť rodičov na konzultáciách do júna 2026.
* **Aktívne spolupracovať s miestnymi športovými klubmi**: Pokračovať v spolupráci s futbalovým a hádzanárskym klubom a zapojiť do športových aktivít minimálne 70 % žiakov školy do júna 2026.

**5. Oblasť zdravého životného štýlu a prevencie**

* **Implementovať programy podporujúce zdravý životný štýl:**
Zabezpečiť programy a aktivity zameraných na výživu, pohyb, duševné zdravie, psychohygienu a prevenciu rizikového správania. Projekty budú prepájať učebné osnovy s mimoškolskými aktivitami (napr. Deň zdravia, Tri dni v pohybe, Deň duševného zdravia, Ovocný deň).
* **Zrealizovať minimálne 3 aktivity** na podporu **prevencie sociálno-patologických javov**, ako sú fajčenie, alkohol, drogy, šikanovanie, kyberšikana, poruchy príjmu potravy, závislosť na technológiách.
Aktivity budú kombináciou interaktívnych workshopov, tematických triednických hodín a **besied/prednášok s odborníkmi (napr. CPP, OZ, školský psychológ, preventista PZ SR)**.
* **Zaradiť preventívne prednášky zamerané na medziľudské vzťahy a partnerstvo** pre 2. stupeň ZŠ, so špecifickým dôrazom na:  **-** rešpekt a hranice vo vzťahoch, - zdravé partnerské vzťahy a prevenciu - sexualitu, identitu a zodpovednosť v partnerstve.
Prednášky budú súčasťou programu prevencie – realizované aspoň 1× ročne pre 7.– 9. ročník v spolupráci s odborníkmi (napr. školská psychologička, Vekker műhely).
* **Podporovať duševné zdravie žiakov:**
Organizovať preventívne aktivity, ktoré posilňujú **sebadôveru, komunikačné zručnosti, zvládanie stresu, riešenie konfliktov a prevenciu úzkostí/depresie** (napr. zážitkové workshopy so školským psychológom, tripartitné rozhovory).
* **Zabezpečiť pestrú ponuky športových krúžkov**

**STRATÉGIE NA DOSIAHNUTIE CIEĽOV**

**1. Oblasť pedagogická (výchovno-vzdelávací proces)**

* Neustále zlepšovanie ŠkVP v súlade s kurikulárnymi zmenami, s aktívnym zapojením všetkých pedagogických a odborných zamestnancov školy.
* Podpora tvorivého učenia a využívanie inovatívnych metód, ktoré rešpektujú individuálne potreby žiakov a podporujú ich rozvoj v súlade s 21. storočím.
* Zavádzanie formálnych a neformálnych metód hodnotenia, s dôrazom na priebežnú spätnú väzbu pre žiakov, čím sa podporí ich sebareflexia a motivácia.
* Podpora individuálneho rozvoja žiakov prostredníctvom zapájania do predmetových súťaží a olympiád, s cieľom rozvíjať ich talent a schopnosti.
* Rozvoj čitateľskej, finančnej a digitálnej gramotnosti a ďalších kľúčových kompetencií na základe predchádzajúcich skúseností žiakov.
* Posilňovanie kultúrnych a národných hodnôt, občianskej zodpovednosti a zdravého patriotizmu prostredníctvom vzdelávacích aktivít a projektov.
* Využívanie príležitostí na zvyšovanie hrdosti žiakov na školu, mesto a región, čím sa podporí národné povedomie a identity žiakov.
* Zabezpečenie kvalitnej jazykovej prípravy žiakov v cudzích jazykoch so zameraním na komunikačné zručnosti a interkulturálne kompetencie.
* Zvýšenie kvality vyučovania slovenského jazyka a literatúry s cieľom podporiť aktívne osvojovanie si jazyka cez inovatívne metódy.
* Podpora účasti žiakov na rôznych vzdelávacích súťažiach a olympiádach, najmä v oblasti spoločenských vied.
* Rozvoj a podpora záujmových aktivít žiakov v rôznych mimoškolských krúžkoch a projektoch.
* Zabezpečiť rovnaké príležitosti pre žiakov zo sociálne znevýhodneného prostredia a žiakov so ŠVVP, vytvárať emocionálne bezpečné prostredie a poskytovať podporné opatrenia.
* Podporovať samostatnosť, zodpovednosť a tímovú spoluprácu medzi žiakmi.
* Udržiavať otvorenú komunikáciu s rodičmi a verejnosťou prostredníctvom rôznych kanálov (webová stránka, konzultácie, plenárne schôdze).
* Podporovať praktické činnosti, ktoré žiakom pomôžu pri výbere strednej školy, a to najmä pre žiakov 9. ročníka.
* Pokračovať v aktivitách zameraných na environmentálnu výchovu a podporu ekologických iniciatív.
* Rozšíriť spoluprácu so športovými klubmi a organizovať viac športových a zdravých aktivít pre žiakov.
* Obohatiť výchovno-vzdelávací proces o mimoškolské formy vzdelávania ako školské výlety, plavecké a lyžiarske kurzy, exkurzie a ďalšie.
* Aktívne realizovať programy zamerané na prevenciu sociálno-patologických javov, ako sú fajčenie, drogy, násilie a šikanovanie.
* Podporovať interaktívne a zážitkové učenie, ktoré spája teóriu s praxou a rozvíja kľúčové kompetencie žiakov.
* Inovovať školský poriadok, aby bol v súlade s aktuálnymi požiadavkami moderného vzdelávania.

**2. Oblasť rozvoja ľudských zdrojov**

* Podporovať dobré pracovné vzťahy v pedagogickom kolektíve a zabezpečiť potrebné kvalifikačné doplnenie tímu podľa aktuálnych potrieb.
* Zamerať sa na odborný rast pedagogických zamestnancov a umožniť im účasť na vzdelávacích podujatiach a odborných školeniach.
* Podporovať implementáciu progresívnych vzdelávacích stratégií, zabezpečiť prístup k odbornej literatúre a potrebným didaktickým pomôckam.
* Viesť nepedagogických zamestnancov k samostatnosti a zodpovednosti pri vykonávaní svojich úloh.
* Využívať potenciál rodičov zapojením ich do vzdelávacieho procesu prostredníctvom tematických dní, besied a iných podujatí.

**3. Oblasť materiálno-technická**

* Pokračovať v skrášľovaní školy a jej areálu využitím vlastných a mimorozpočtových zdrojov, s podporou rodičovského združenia.
* Modernizovať technické vybavenie tried, ako sú interaktívne dotykové monitory a ďalšie inovatívne pomôcky.
* Zabezpečiť dostatočný prístup pedagogických zamestnancov k informačným technológiám.
* Investovať do obmeny didaktických prostriedkov a modernizácie vybavenia pre jednotlivé predmety.
* Zabezpečiť kvalitné vybavenie pre činnosť ŠKD a ďalších mimoškolských aktivít.
* Vytvárať a zlepšovať exteriér školy vysádzaním okrasných rastlín a drevín.
* Postupne vylepšovať interiér školy a vymeňovať zastarané podlahové krytiny v triedach.

**4. Oblasť spolupráce s rodičmi a partnermi školy**

* Aktívne zapojiť rodičov do propagácie zdravého životného štýlu a ochrany životného prostredia.
* Byť otvorený všetkým pripomienkam a podnetom zo strany rodičov, aby sa zabezpečila čo najlepšia spolupráca a komunikácia.
* Organizovať otvorené vyučovacie hodiny, Dni otvorených dverí, rodinný deň, rodičovský bál a ďalšie kultúrne a zábavné podujatia na podporu vzájomnej komunikácie a spolupráce.
* Spolupracovať s materskými školami a malotriedkami z okolitých obcí, aby sa zvýšila atraktivita školy a prilákali noví žiaci.

**VZDELÁVANIE ŽIAKOV SO ŠPECIÁLNYMI VÝCHOVNO-VZDELÁVACÍMI POTREBAMI**

**Kritériá pre identifikáciu detí so ŠVVP:**

* **Zdravotné znevýhodnenie**: Tieto deti môžu mať poruchy sluchu, zraku, reči, motoriky, chronické ochorenia alebo oslabenú imunitu.
* **Poruchy správania**: Deti s ADHD, ADD a inými poruchami správania, ktoré vyžadujú špecifické výchovné a vzdelávacie prístupy.
* **Špecifické poruchy učenia**: Deti s dyslexiou, dysgrafiou, dyskalkúliou a dyspraxiou.
* **Mentálne postihnutie**: Deti s rôznymi stupňami mentálneho postihnutia.
* **Autizmus**: Deti s poruchami autistického spektra.
* **Iné špecifické potreby**: Deti s poruchami pozornosti, emočnými problémami, traumatickými zážitkami alebo sociálnymi problémami.

**Postup identifikácie a hodnotenia detí so ŠVVP na Základnej škole Gyulu Szabó:**

1. **Zber informácií od rodičov a odborníkov**: Informácie o zdravotnom stave a správaní dieťaťa sú získavané od rodičov a odborníkov (psychológ, špeciálny pedagóg, logopéd) s cieľom získať komplexný obraz o potrebách dieťaťa.
2. **Konzultácie a odborné hodnotenie**: V prípade podozrenia na ŠVVP škola zabezpečuje odborné vyšetrenia a diagnostiku prostredníctvom školského psychológa alebo iných odborníkov.
3. **Vytvorenie individuálneho vzdelávacieho plánu (IVP)**: Na základe identifikovaných potrieb žiaka sa vypracuje IVP, ktorý zohľadňuje metódy, formy a tempo vyučovania, prispôsobené individuálnym potrebám dieťaťa.
4. **Priebežné hodnotenie a úpravy**: Pravidelná evaluácia pokroku žiakov so ŠVVP a úprava vyučovacích metód podľa aktuálnych potrieb žiaka.
5. **Hodnotenie**: Celkové hodnotenie - zásady a formy hodnotenie sú uvedené v systôme hodnotenia školy

**Spolupráca s odborníkmi:**

* **Odborní pracovníci**: Škola spolupracuje s odborníkmi ako školský psychológ, špeciálny pedagóg, logopéd a ďalší odborníci, ktorí poskytujú diagnostiku, poradenstvo a podporu pri tvorbe IVP.
* **Externé organizácie**: Ak je to potrebné, škola spolupracuje s externými odbornými centrami na diagnostiku, terapiu a špeciálnu pedagogickú podporu.

**Metódy a formy vyučovania pre deti so ŠVVP:**

1. **Individuálny prístup**: Každé dieťa dostáva vyučovanie prispôsobené jeho individuálnym potrebám a možnostiam. Učitelia sa snažia vytvoriť podmienky na úspešné zapojenie žiaka do výučby.
2. **Interaktívne a zážitkové metódy**: Učenie prostredníctvom praktických skúseností a aktívneho zapájania žiakov, čo podporuje lepšie pochopenie učiva.
3. **Používanie vizuálnych, auditívnych a kinestetických pomôcok**: Na podporu rôznych spôsobov učenia využívame multimediálne pomôcky, obrázky, zvuky a pohybové aktivity.
4. **Diferenciácia výučby**: Učitelia prispôsobujú úlohy a tempo učenia podľa individuálnych potrieb žiakov, aby každý žiak mohol dosiahnuť svoj osobný pokrok.
5. **Podporné vyučovanie**: Deti so ŠVVP majú k dispozícii pomoc asistentov učiteľov a odborných pracovníkov školy, ktorí im poskytujú potrebnú podporu počas výučby.
6. **Používanie technológií**: Využívame digitálne nástroje a aplikácie na podporu učenia, ktoré pomáhajú žiakom lepšie zvládať učivo a rozvíjať ich zručnosti.

**Spolupráca s odborníkmi:**

* **Podpora odborných zamestnancov**: Špeciálni pedagógovia a psychológovia podporujú učiteľov pri tvorbe a realizácii IVP, poskytujú poradenstvo a asistenciu pri vyučovaní detí so ŠVVP.
* **Externé diagnostické a terapeutické služby**: V prípade potreby spolupracujeme s externými odborníkmi, ako sú logopédi, terapeuti a iné odborné zariadenia, ktoré zabezpečujú komplexnú podporu pre žiakov.

**Hodnotenie a monitorovanie pokroku detí so ŠVVP:**

1. **Priebežné hodnotenie**: Pravidelná kontrola pokroku žiakov so ŠVVP počas vyučovania, s cieľom včas zistiť potrebu úpravy vyučovacích metód a prístupov.
2. **Individuálne hodnotenie**: Každý žiak je hodnotený na základe IVP, ktorý zohľadňuje jeho osobné ciele a pokrok. Hodnotenie je flexibilné a reaguje na aktuálnu situáciu žiaka.
3. **Spolupráca s rodičmi**: Rodičia sú pravidelne informovaní o pokroku svojich detí, najmä pri konzultáciách o vývoji v rámci IVP, čím sa zabezpečuje ich aktívna účasť v procese vzdelávania.

Tento komplexný prístup zaisťuje, že deti so ŠVVP dostanú primeranú podporu, aby mohli dosiahnuť svoj plný potenciál v optimálnych podmienkach. Naša škola sa snaží vytvoriť inkluzívne prostredie, kde každé dieťa môže rásť a vyvíjať sa podľa svojich individuálnych schopností.

**PRIEREZOVÉ TÉMY**

Prierezové témy podporujú rozvoj kľúčových kompetencií, ako sú kritické myslenie, zodpovednosť za svoje rozhodnutia, environmentálna udržateľnosť, komunikácia, spolupráca a pod. V prípade našej školy je potrebné zohľadniť kultúrne, jazykové a regionálne špecifiká pri zapracovaní prierezových tém.

**1. Osobnostný a sociálny rozvoj**

* **Ciele:** Posilniť emocionálnu inteligenciu, schopnosť sebareflexie, rozvoj komunikačných zručností a medzilidských vzťahov.
* **Zapracovanie do predmetov:**
	+ **Jazyk a literatúra** – v rámci čítania a interpretácie textov môžu žiaci rozvíjať schopnosti porozumieť rôznym perspektívam, empaticky sa stotožniť s postavami v príbehoch a rozvíjať vlastné názory.
	+ **Občianska náuka, etická výchova** – témy týkajúce sa etiky, rešpektu k rôznym kultúram a národnostiam, čo je dôležité pre deti zo zmiešaných jazykových a kultúrnych prostredí.
	+ **Telesná výchova a pohybové aktivity** – podporovanie tímovej spolupráce, fair play a osobnej zodpovednosti.

**2. Enviromentálna výchova a udržateľný rozvoj**

* **Ciele:** Rozvíjať environmentálne povedomie, zodpovednosť za ochranu prírody a zodpovedné správanie voči prírodným zdrojom.
* **Zapracovanie do predmetov:**
	+ **Prvouka, Prírodoveda, Prírodopis** – témy o biodiverzite, ekosystémoch, recyklácii a ochrane prírody môžu byť súčasťou vyučovania.
	+ **Geografia** – štúdium krajiny, ochrany prírodného a kultúrneho dedičstva regiónu, obzvlášť Maďarska a strednej Európy.
	+ **Technika a praktické činnosti** – realizácia praktických projektov zameraných na ekologické aktivity ako napr. zber odpadu, výroba kompostu alebo šetrenie energiou.

**3. Kreativita a podnikavosť**

* **Ciele:** Rozvíjať kreatívne myslenie, inovačné schopnosti, podnikavosť a schopnosť hľadať nové riešenia.

 **Zapracovanie do predmetov:**

* **Matematika** – riešenie praktických problémov, logické úlohy, ktoré podporujú kreativitu pri hľadaní rôznych spôsobov riešení.
* **Technika a informatika** – podporovanie tvorby vlastných projektov (napr. tvorba webových stránok, programovanie, dizajn).
* **Výtvarná výchova** – podpora vyjadrenia osobných názorov, kreativita prostredníctvom rôznych umeleckých techník.
* **Triednické hodiny** – organizovanie rôznych projektov (ako je napr. predaj školských výrobkov), ktoré umožňujú žiakom aplikovať podnikavé zručnosti.

**4. Multikultúrna výchova**

* **Ciele:** Rozvíjať rešpekt k rôznym kultúram, jazykom a tradíciám, podporovať toleranciu a pochopenie pre iných.

**Zapracovanie do predmetov:**

* **Jazyk a literatúra** – výučba maďarskej literatúry spolu s literatúrou národnostných menšín a preklady, ktoré rozširujú pohľad na rôzne kultúrne hodnoty.
* **Občanska náuka** – témy týkajúce sa integrácie rôznych kultúr, porozumenia odlišnostiam v spoločnosti, udržiavania mieru a spolupráce.
* **Dejepis** – štúdium historických vzťahov medzi národmi a etnickými skupinami v Maďarsku a strednej Európe.
* **Geografia** – témy týkajúce sa rôznych kultúr a tradícií v susedných krajinách (Slovensko, Rumunsko, Srbsko) a ich vzájomného ovplyvňovania.

**5. Výchova k zdravému životnému štýlu**

* **Ciele:** Posilniť vedomosti o zdraví, podporiť zdravé návyky a prevenciu chorôb.

**Zapracovanie do predmetov:**

* **Telesná výchova** – aktivity podporujúce fyzickú kondíciu, prevenciu obezity, správnu stravu a pohyb.
* **Prvouka, Prírodoveda, Prírodopis** – témy o ľudskom tele, prevencii a hygiene.
* **Občianska náuka** – zdravý životný štýl v kontexte spoločenských vzorcov správania a mediálneho obrazu tela.

**6. Digitálna výchova a mediálna gramotnosť**

* **Ciele:** Rozvíjať schopnosti kritického hodnotenia a bezpečného používania digitálnych technológií.

**Zapracovanie do predmetov:**

* **Informatika** – rozvoj základných počítačových zručností, využívanie internetu na vyhľadávanie informácií, ochrana osobných údajov.
* **Jazyk a literatúra** – analýza médií, rozpoznávanie rôznych typov textov (reklama, správy, spravodajstvo) a ich vplyv na verejnosť.
* **Občianska náuka** – témy týkajúce sa etického používania technológií, ochrany proti kyberšikane a zodpovedného správania na internete.

**7. Zručnosti pre život (kompetencie pre 21. storočie)**

* **Ciele:** Rozvíjať kritické myslenie, komunikáciu, riešenie problémov, tímovú prácu a kreativitu.

**Zapracovanie do predmetov:**

* **Matematika a logika** – riešenie komplexných úloh, podpora analytického a kritického myslenia.
* **Jazyk a literatúra** – diskusie o literárnych témach, výmena názorov medzi žiakmi, schopnosť argumentovať a podporovať svoje názory.
* **Občianska náuka** – rozvoj občianskej zodpovednosti, diskusie o spoločenských a politických otázkach.
* **Projektová výučba** – organizovanie projektov, ktoré umožňujú žiakom pracovať v tímoch, prezentovať výsledky a riešiť problémy v reálnom svete.

**8. Rovnosť a inklúzia**

* **Ciele:** Podpora rovnosti príležitostí, boj proti diskriminácii a podpora inkluzívnej výchovy.

 **Zapracovanie do predmetov:**

* **Občianska náuka** – témy týkajúce sa práv a povinností detí, boj proti diskriminácii na základe pohlavia, etnického pôvodu alebo iných charakteristík.
* **Jazyk a literatúra** – literatúra, ktorá sa zaoberá otázkami rovnosti, rasizmu a inklúzie.
* **Prírodoveda a technika** – projektové úlohy zamerané na zapojenie detí so špecifickými potrebami, podpora inkluzívnych aktivít.

Prierezové témy môžu byť efektívne integrované do všetkých vyučovacích predmetov a aktivít školy, aby pomohli žiakom získať široký rozhľad a rozvinúť kompetencie potrebné pre život v 21. storočí. Dôležité je tiež zabezpečiť, aby boli tieto témy vyučované interaktívne, prakticky a s ohľadom na jazykové a kultúrne prostredie maďarskej školy.

**SYSTÉM HODNOTENIA ŽIAKOV**

Hodnotenie žiakov na Základnej škole Gyulu Szabóa s VJM, Školská 936/1, 929 01 Dunajská Streda je neoddeliteľnou súčasťou vzdelávacieho procesu, pričom jeho cieľom je nielen objektívne posúdiť dosiahnuté výsledky, ale aj podporovať žiakov v ich ďalšom rozvoji. Hodnotenie má byť motivačné, férové a prehľadné, poskytujúc spätnú väzbu nielen samotným žiakom, ale aj ich rodičom. Systém hodnotenia je navrhnutý tak, aby rešpektoval individuálne potreby a schopnosti žiakov, podporoval ich kritické myslenie, tvorivosť a osobnostný rast.

Hodnotenie žiakov sa sa uskutočňuje v zmysle §55 zákona č. 245/2008 Z.z. a Metodického pokynu č. 22/2011.

Na základnej škole Gyulu Szabóa s VJM sa súhrnné hodnotenie v 1. -9. Vykonáva formou klasifikácie. U žiakov so ŠVVP, tak ako je to uvedené nižžšie.

**1. Prvouka, vlastiveda, prírodoveda**

Hodnotenie v zmysle metodického pokynu č 22/2011. Zabezpečí sa rovnováha medzi hodnotením písomných prác a ústnych odpovedí.

Zohľadňuje **vekové a individuálne osobitosti žiakov**, sleduje nielen osvojenie vedomostí, ale aj **praktické zručnosti, pozorovacie schopnosti a záujem o poznávanie.** kKladie dôraz na **aktivitu, samostatnosť, spoluprácu a schopnosť aplikovať poznatky v bežnom živote,** podporuje **rozvoj prírodovednej gramotnosti a občianskeho vedomia**. Využíva kombináciu **formatívneho** a **sumatívneho** hodnotenia. Hodnotí sa v zmysle Metodického pokynu č. 22/2011. Pomer známok z ústnych odpovedí a písomných prác musí byť v rovnováhe

**2. Cudzie jazyky**

*Anglický jazyk*: Hodnotenie predmetu (kritériá hodnotenia, metódy a formy práce – stratégie

vyučovania):

Na splnenie vytýčených cieľov vyučovania anglického jazyka je nevyhnutné používať

aktivizujúce vyučovacie metódy, a to predovšetkým samostatnú prácu žiakov, prácu vo dvojiciach a

skupinovú prácu. Okrem samostatnej práce zacielenej na získanie komunikačných zručností je

nevyhnutné, aby žiaci objavovali nové poznatky experimentovaním a vlastnou činnosťou. Použitie

aktivizujúcich metód práce sa musí zabezpečovať využívaním vhodných demonštračných pomôcok a

didaktickej techniky. Ide predovšetkým o IKT pre samostatnú a skupinovú prácu. Účinnou formou na

rýchle zopakovanie a upevnenie učiva sú krátke písomné práce, ktoré sa zaraďujú spravidla na

začiatok vyučovacej hodiny. Dôležitá je rýchla kontrola výsledkov práce žiakov, napríklad spätným

projektorom, a rozbor chýb žiakov tak, aby si každý žiak uvedomil, aké vedomosti si musí

individuálne doplniť. Na túto prácu so žiakmi učiteľ využíva doplňujúce materiály na precvičenie

gramatických javov.

Predmet anglický jazyk na druhom stupni bude hodnotený podľa klasifikačného

poriadku. Hodnotiť sa budú ústne a písomné odpovede žiakov:

Hodnotenie testov:

40 - 36 bodov - 1

35 - 30 bodov - 2

29 - 20 bodov - 3

19 - 10 bodov - 4

9 - 0 bodov – 5

Percentuálne hodnotenie ostatných písomných odpovedí (precvičenie slovnej zásoby,

gramatika, jednotlivé jazykové zručnosti):

100 - 90 % - 1

89 - 75 % - 2

74 - 50 % - 3

49 - 25 % - 4

24 - 0 % - 5

Každý polrok žiak získava tieto známky:

2 testy

2 písomné testy z gramatiky

3 známky z konverzácie

3 známky zo slovnej zásoby

Spolu 10 známok, z ktorých je potrebné získať 50% (5 známok), aby získal hodnotenie na konci polroka.

*Nemecký jazyk*: Pri hodnotení žiakov budeme vychádzať z metodických pokynov na hodnotenie a klasifikáciu. Pri hodnotení budeme dbať na to, aby sme prostredníctvom hodnotenia nerozdeľovali žiakov úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Budeme odlišovať hodnotenie spôsobilostí od hodnotenia správania. Budeme uprednostňovať ústne prejavy, aby žiaci mali možnosť ústne vyjadrovať aj svoje myšlienky, názory. Písomky v jednotlivých ročníkoch budú nasledovať po prebratí tematického celku na preverenie vedomostí. Krátke písomky budeme písať podľa potreby.

* Typ hodnotenia: známkou
* Písomné odpovede budú hodnotené podľa percentuálnej tabuľky:
* 100% – 90% 1
* 89% – 75% 2
* 74% – 50% 3
* 49% – 25% 4
* 24% – 0% 5
* Hodnotiť sa bude:
* Verbálna forma – zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu, súvislosť a presnosť prejavu (primerane veku), ovládanie odbornej terminológie a samostatnosť pri riešení úloh. Žiak musí mať na konci polroka najmenej 4 známky získané ústnou formou.
* Písomná forma – testy, menšie slohové práce, na konci tematického celku alebo skupiny podobných učebných tém, zostavených podľa výkonovej časti vzdelávacieho štandardu. Žiak musí mať na konci polroka najmenej 2 známky získané písomnou formou.

**3. Maďarský jazyk a literatúra (I. stupeň)**

Hodnotenie písomných prác a diktátov.

V treťom a štvrtom ročníku počet diktátov: 8

V druhom ročníku s píšu iba nácvičné diktáty.

Hodnotenie diktátov:

3. ročník:

Počet chýb Známka

 0 - 3 1

 4 - 5 2

 6 - 8 3

 9 - 11 4

12 a viac 5

4. ročník:

Počet chýb Známka

 0 - 3 1

 4 - 5 2

 6 - 8 3

 9 - 11 4

12 a viac 5

Opis textu:

1.ročník

Počet chýb Známka

 0 - 32 1

 3 -4 2

 5 - 7 3

 8- 10 4

11 a viac 5

2. ročník

Počet chýb Známka

 0 - 1 1

 2 2

 3 3

 4 4

 5 5

3.ročník

Počet chýb Známka

 0 1

 1 2

 2 3

 3 4

 4 5

Slohové práce píšu žiaci v treťom a štvrtom ročníku. V treťom píšu jedno rozprávanie a v štvrtom ročníku jedno rozprávanie a jeden opis. Slohové práce sú hodnotené 3 známkami – sloh, pravopis, úprava.

**Maďarský jazyk a literatúra (II. stupeň)**

Hodnotenie žiakov v písomkách:
100 % – 90 %: 1
89 % – 75 %: 2
74 % – 50 %: 3
49 % – 25 %: 4
24 % – 0 %: 5

* Členovia pedagogickej rady sa dohodli, že polročná práca žiaka môže byť hodnotená známkou na vysvedčení, ak v danom polroku získal minimálne 6 známok. Ideálne sú tri z nich za ústnu odpoveď, dve za písomnú prácu a jedna za diktát.
* Žiaci si môžu svoje známky pozrieť v internetovej žiackej knižke, najneskôr do konca týždňa (do nedeľného večera) sa do systému nahrajú známky za daný týždeň.
* Známky za diktát a sloh označujeme červenou farbou, známky za básne (citáty) zelenou farbou a ústne odpovede a písomné práce čiernou farbou.

**4. Matematika (I.stupeň)**

V prvom a druhom ročníku sa hodnotí bodovaním. V treťom a štvrtom ročníku percentami.

100 % – 91 %: 1
90 % – 75 %: 2
74 % – 51 %: 3
50 % – 35 %: 4
34 % – 0 %: 5

**Matematika (II. stupeň)**

Vyučovací predmet matematika budeme v 5. - 9. ročníku vyučovať podľa Inovovaného školského vzdelávacieho programu, hodnotenie predmetu - klasifikácia známkou.

Žiaci budú klasifikovaní na základe písomných odpovedí, na základe aktívneho a tvorivého prístupu na jednotlivýchhodinách podľa hodnotenia v znení Metodického pokynu č. 22/2011 na hodnotenie žiakov základnej školy.

Hodnotenie žiakov bude aj v tomto školskom roku v súlade s platnou legislatívou - Metodickým pokynom č. 22/2011 na hodnotenie žiakov základnej školy. Zároveň sa hodnotenie bude riadiť prijatými a schválenými kritériami vyučujúcich daný predmet. Vyučujúci PK využili možnosť a dohodli sa na zavedení rôznej váhy (dôležitosti) známok podľa toho, za akú činnosť (písom. práca, rozcvička, projekt, kontr. práca, odpoveď, ..)túto známku žiak dostal.

Žiak z predmetu matematika musí mať za polrok aspoň 5 známok, aby mohol byť na konci polroku hodnotení.

Hodnotenie žiakov bude vychádzať z hodnotenia:

Stupnica:

1→ 100% - 90%

2→ 89,9% - 75%

3→ 74,9% - 50%

4→ 49,9% - 25%

5→ 24,9% - 0%

• motivačné hodnotenie: známkovaná aktivita žiakov známkou výborný za výnimočnú prácu

• kontrolné hodnotenie: krátke previerky na zistenie pochopenia a naučenia sa učiva.

**4. Hudobná,výtvarná, náboženská a etická výchova**

Na vyučovacích hodinách hodnotíme úroveň vedomostí a aktivitu žiakov ústne aj známkami v rámci každého predmetu. Kolegovia sa dohodli, že na polročné a koncoročné hodnotenie musí každý žiak získať minimálne 2 známky.

Základ hodnotenia tvoria nasledujúce činnosti:

* žiaci môžu pripravovať projekty a referáty,
* riešiť zábavné kvízové úlohy,
* hodnotí sa aktivita na hodinách, spolupráca,
* testovanie úrovne vedomostí prostredníctvom pracovných listov (hudobná výchova),
* spoločný spev,
* účasť na súťažiach, kultúrnych programoch a iných aktivitách v škole aj mimo nej.

Ďalej:

* vypracovanie predom stanoveného počtu prác (výtvarná výchova),
* realizácia vlastných nápadov (výtvarná výchova),
* a iné činnosti v závislosti od zloženia tried a ďalších nepredvídateľných faktorov.

**5. Slovenský jazyk a literatúra (I. stupeň)**

Predmet slovenský jazyk  bude hodnotený ústnou formou v 1. ročníku. V 2. ,

3.,4.ročníku aj písomnou formou. Pri ústnej forme kontroly úrovne osvojenia

poznatkov bude uprednostňované prezentovanie poznatkov žiakmi na základe

dobrovoľnej odpovede žiaka, alebo určenia konkrétneho žiaka učiteľom. Bude

sa zisťovať a hodnotiť najmä osvojenie základných poznatkov stanovených

výkonovou časťou vzdelávacieho štandardu. Písomnou formou bude

kontrolované a hodnotené osvojenie si základných poznatkov prostredníctvom

písomky alebo didaktického testu na konci tematického celku. Zručnosti pri

praktických aktivitách budú hodnotené slovne so stručným komentárom k

výkonu žiaka. Aktivity a pasivity žiakov sa budú hodnotiť červenými a

čiernymi bodmi.

Pri hodnotení sa riadime týmito zásadami:

* dodržiavame pravidlá hodnotenia
* priebežne vyhodnocujeme výsledky učenia
* pri praktickej úlohe a domácej úlohe oboznámime žiakov s termínom, kedy bude úloha   hodnotená
* sústavne sledovať výkony žiaka v priebehu vyučovania
* využívame pochvaly, ale aj napomenutia, písomné aj ústne
* využívame červené a čierne body
* preverujeme vedomosti žiakov ústne, písomne aj zadaním úloh
* uplatňujeme ústne sebahodnotenie žiakov pred ostatnými žiakmi

a) Hodnotenie a klasifikácia žiakov v bežnej triede vychádza z Metodického

pokynu č.22/2011 - R na hodnotenie žiakov základnej školy ISCED – 1,

číslo 2011 – 3121/12824:4-921, vydaný MŠVVaŠ platného od 1. mája 2011.

b) Hodnotenie a klasifikácia žiakov sa vykonáva podľa Metodického

pokynu č. 19/2015 na hodnotenie a klasifikáciu prospechu a správania

žiakov s mentálnym postihnutím – primárne vzdelávanie, č.: 2015-

7248/8803:2-10F0, vydaný MŠVVaŠ SR platného od 1. septembra 2015.

Výsledky klasifikácie sa vyjadria piatimi stupňami: 1 – výborný, 2 –

chválitebný, 3 – dobrý, 4 – dostatočný,   5 - nedostatočný.

Odporúčania k písaniu písomných prác:

Diktát prezentovaný učiteľom odporúčame písať vždy po príprave.

Neodporúčame klasifikovať diktáty okrem kontrolných.

Na primárnom stupni vzdelávania odporúčame písať nasledovné typy diktátov:

a) diktát s kreslením v rozsahu 3 – 4 krátkych jednoduchých viet (približne

10 – 15 známych plnovýznamových slov) – od 1. ročníka ZŠ,

b) zrakový diktát v rozsahu 4 – 5 kratších jednoduchých viet (približne 15 –

20 známych plnovýznamových slov) – od 3. ročníka ZŠ,

c) komentovaný diktát v rozsahu 4 – 5 kratších jednoduchých viet (približne

15 – 20 známych plnovýznamových slov) – od 3. ročníka ZŠ,

d) diktát s vysvetlením v rozsahu 4 – 5 jednoduchých viet (približne 15 – 20

známych plnovýznamových slov) – od 3. ročníka ZŠ,

e) nácvičný diktát v rozsahu 5 – 6 jednoduchých viet (približne 25 – 30

známych plnovýznamových slov) – od 4. ročníka ZŠ,

f) diktát s upozornením v rozsahu 5 – 6 jednoduchých viet (približne 25 –

30 známych plnovýznamových slov) – od 4. ročníka ZŠ,

g) kontrolný diktát – len vo 4. ročníku základnej školy – 4 kontrolné diktáty

v rozsahu 5 – 6 jednoduchých viet (približne 25 – 30 známych

h) plnovýznamových slov) – každý štvrťrok, z toho 1 vstupný na začiatku

školského roka, 1 výstupný na konci školského roka.

Návrh klasifikácie kontrolných diktátov vo 4. ročníku základnej školy: odporúčaný

počet plnovýznamových slov: 25 – 30

Počet chýb Známka

 0 – 4 1

 5 – 8 2

9 – 12 3

13 – 16 4

 17 a viac 5

Poznámka: každá chyba sa počíta len raz (keď sa tá istá chyba opakuje viackrát, je to len 1 chyba).

Kontrolné slohové práce sa neodporúčajú písať na primárnom stupni vzdelávania.

**6. Zemepis, dejepis, občianska náuka**

Typ hodnotenia: známkou

Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a aké pokroky

naopak dosiahol, prípadne poskytnúť systém krokov, ako postupovať ďalej. Súčasťou hodnotenia je tiež povzbudenie do ďalšej práce. V procese

hodnotenia budeme uplatňovať primeranú náročnosť, pedagogický takt voči žiakovi a humánny prístup. Zohľadníme aj usilovnosť a individuálne

osobitosti žiaka.

Pri hodnotení a klasifikácii budeme vychádzať z metodických pokynov pre hodnotenie a klasifikáciu. Využijeme aj slovné hodnotenie (klady

a nedostatky práce žiaka), motivačné hodnotenie a hodnotenie čiastkových úloh. U žiakov budeme rozvíjať správne sebahodnotenie i hodnotenie

navzájom.

Písomné odpovede budú hodnotené podľa percentuálnej tabuľky:

100% - 90% - 1

89% - 75% - 2

74% - 50% - 3

49% - 25% - 4

24% - 0% - 5

Hodnotiť sa bude:

1. Verbálna forma - zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu,

súvislosť a presnosť prejavu ( primerane veku ), ovládanie odbornej terminológie a samostatnosť pri riešení úloh

2. Písomná forma – test na konci tematického celku alebo skupiny podobných učebných tém, zostavených podľa výkonovej časti vzdelávacieho štandardu.

4. Samostatná práca žiakov a schopností práce s textom

5. Prezentácia projektov podľa kritérií na základe vzájomnej dohody učiteľa a žiakov.

Minimálne známky za polrok:

* 2 hodiny týždenne: 3 známky.
* 1 hodina týždenne: 2 známky.
* Percentuálna tabuľka hodnotenia: 100–90 % (1), 89–75 % (2), 74–50 % (3), 49–25 % (4), 24–0 % (5).

Pri hodnotení berieme do úvahy zvládnutie učiva, vypracovanie projektov a referátov, aktivitu a kreativitu žiakov.

S cieľom znížiť neodôvodnenú absenciu sa členovia predmetovej komisie dohodli, že tí žiaci, ktorých absencia v danom polroku presiahne 25 % odučených hodín, napíšu súhrnný test z učiva prebraného za daný polrok.

**7. Informatika (I. stupeň)** Známkovanie podľa metodického pokynu č. 22/2011:

Kritériá hodnotenia budú zisťovať, či žiak vzdelávací výstup – výkonový štandard zvládol, alebo nie. Na kontrolu a hodnotenie žiakov sa odporúčajú

postupy na zabezpečenie korektného a objektívneho hodnotenia.

Pri verbálnej forme kontroly úrovne osvojenia poznatkov budeme uprednostňovať prezentovanie poznatkov žiakmi na základe dobrovoľnej odpovede

žiaka alebo určenia konkrétneho žiaka učiteľom. Pri verbálnej kontrole budeme zisťovať a hodnotiť najmä osvojenie základných poznatkov stanovených

výkonovou časťou vzdelávacieho štandardu.

Písomnou formou budeme kontrolovať a hodnotiť osvojenie základných poznatkov prostredníctvom PC s využitím textového editora.

**Informatika (II. stupeň)**

Žiaci budú hodnotení podľa metodického pokynu č. 22/2011 na hodnotenie žiakov ZŠ

známkou

1) výborný

2) chválitebný

3) dobrý

4) dostatočný

5) nedostatočný

Podklady na hodnotenie vzdelávacích výsledkov žiaka získava učiteľ najmä týmito

metódami:

* sústavným pozorovaním žiaka,
* sledovaním výkonu žiaka a jeho pripravenosti na vyučovanie,
* druhmi skúšok: písomné, ústne.

Kritériá hodnotenia budú zisťovať, či žiak vzdelávací výstup – výkonový štandard

zvládol, alebo nie. Na kontrolu a hodnotenie sa odporúčajú postupy, ktoré zabezpečia

korektné a objektívne hodnotenie:

Verbálnou formou budeme uprednostňovať prezentovanie poznatkov žiakmi na

základe dobrovoľnej odpovede žiaka alebo určenia konkrétneho žiaka učiteľom. Pri verbálnej

forme zisťovať a hodnotiť najmä osvojenie základných poznatkov stanovených výkonovou

časťou vzdelávacieho štandardu.

Písomnou formou budeme kontrolovať a hodnotiť osvojenie základných poznatkov

prostredníctvom testu na konci tematického celku alebo skupiny podobných učebných tém

v určitom časovom limite podľa výkonovej časti vzdelávacieho štandardu.

Hodnotenie je percentuálne vyjadrené takto:

Stupnica hodnotenia

Percentuálna úspešnosť Známka

100 % – 90 % 1

89,9 % – 75 % 2

74,9 % – 50 % 3

49,9 % – 25 % 4

24,9 % – 0 % 5

**8. Fyzika**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je ohodnotiť prepojenie vedomostí so zručnosťami a spôsobilosťami. Pri hodnotení a klasifikácii výsledkov žiakov budeme vychádzať z metodických pokynov na hodnotenie a klasifikáciu. Pri hodnotí budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon. Budeme odlišovať hodnotenie spôsobilostí od hodnotenia správania.

Písomky v jednotlivých ročníkoch budú nasledovať po prebratí tematického celku na preverenie vedomostí. Krátke písomky budeme písať podľa potreby.

Hodnotiť sa budú: písomné práce - kontrolné previerky, testy, protokoly praktických cvičení, projekty, ústne odpovede.

Žiak z predmetu fyzika musí mať za polrok aspoň 3 známok, aby mohol byť na konci polroku hodnotení.

Stupnica hodnotenia:

100% - 90% = 1;

 89% - 75% = 2;

 74% - 50% = 3;

 49% - 25% = 4;

 24% - 0% = 5

**9. Telesná výchovy a šport**

Hodnotenie TSV zohľadňuje **individuálne predpoklady žiaka** (vek, telesná zdatnosť, zdravotný stav), dôraz sa kladie na **pravidelnú aktivitu, úsilie a osobný pokrok**. Hodnotenie **nemá sankčný charakter** – má žiakov **motivovať k pohybu a pozitívnemu vzťahu k športu a zdravému životnému štýlu.** Rešpektuje **inkluzívne princípy** (napr. pri hodnotení žiakov so ŠVVP alebo zdravotným znevýhodnením),

Hodnotí sa formou **formatívneho aj sumatívneho hodnotenia**, v závere klasifikačného obdobia známkou (ak škola nezvolí slovné hodnotenie na 1. stupni).

**Hodnotenie žiakov so ŠVVP**

### *1.* *****Legislatívny rámec*****

Hodnotenie žiakov so špeciálnymi výchovno-vzdelávacími potrebami (ďalej len „ŠVVP“) sa uskutočňuje v súlade s:

* § 55 a § 144 ods. 6 zákona č. 245/2008 Z. z. (školský zákon),
* vyhláškou č. 223/2022 Z. z. o základnej škole,
* vyhláškou č. 65/2015 Z. z. o stredných školách (ak ide o žiakov ZŠ s ISCED 2),
* § 3 ods. 4 vyhlášky č. 224/2022 Z. z. o poskytovaní podporných opatrení,
* odporúčaniami poradenského zariadenia a internými predpismi školy (najmä Školský poriadok a ŠkVP).

### *2.* *****Zásady hodnotenia žiakov so ŠVVP*****

* Hodnotenie žiakov so ŠVVP sa prispôsobuje ich individuálnym potrebám, schopnostiam a odporúčaniam odborného vyšetrenia.
* Pri hodnotení sa prihliada najmä na individuálny pokrok žiaka, mieru dosahovania výchovno-vzdelávacích cieľov podľa prispôsobeného učebného obsahu a foriem práce.
* Súčasťou hodnotenia sú aj podporné opatrenia, ktoré boli počas hodnoteného obdobia poskytnuté.

### *3.* *****Formy hodnotenia*****

* **Žiaci so ŠVVP môžu byť hodnotení známkou, slovným hodnotením alebo kombináciou oboch foriem.**
* O konkrétnej forme hodnotenia rozhoduje **pedagogická rada školy** na začiatku školského roka na základe odporúčaní poradenského zariadenia a návrhu triedneho učiteľa po dohode s vyučujúcimi.
* Zvolená forma hodnotenia sa zaznamenáva do **individuálneho vzdelávacieho programu (IVP)** žiaka a je záväzná pre všetkých vyučujúcich.

### *4.* *****Kombinované hodnotenie*****

* V prípade kombinovaného hodnotenia sa napr. priebežné hodnotenie uskutočňuje slovne (s dôrazom na popis pokroku, úsilie a dosiahnuté ciele), zatiaľ čo na vysvedčení sa uvedie klasifikácia známkou alebo slovným hodnotením podľa rozhodnutia pedagogickej rady.

### *5.* *****Zásady pri klasifikácii*****

* Pri klasifikácii žiakov so ŠVVP sa zohľadňuje najmä:
	+ úroveň zvládnutia učiva na základe IVP,
	+ uplatňovanie podporných opatrení (napr. úľavy pri písomných prácach, predĺžený čas, využitie kompenzačných pomôcok),
	+ individuálny pokrok žiaka, nie porovnávanie s ostatnými žiakmi v triede.

### 6. *****Zverejnenie a informovanie*****

* Zákonný zástupca je na začiatku školského roka informovaný o forme hodnotenia a podpíše písomné oboznámenie so systémom hodnotenia žiaka.
* Vzdelávacie výsledky žiaka sú zákonnému zástupcovi pravidelne komunikované, a to najmä cez zápisy v žiackej knižke, elektronický systém, individuálne konzultácie alebo tripartitné stretnutia.

Začiatok formulára

Spodná časť formulára